
Proiect

PARLAMENTUL REPUBLICII MOLDOVA

LEGE 

pentru modificarea şi completarea Legii nr.451-XV din 30 iulie 2001
privind reglementarea prin licenţiere a activităţii de întreprinzător 

Parlamentul adoptă prezenta lege organică.

Art.I. – Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26-28, art.95), cu modificările şi completările ulterioare, se modifică şi se completează după cum urmează:

1. La articolul 1, alineatul (2) va avea următorul cuprins:

„(2) Modul de eliberare, prelungire, reperfectare, suspendare, reluare şi retragere a licenţelor, eliberarea copiilor şi duplicatelor, ţinerea dosarelor de licenţiere şi a registrelor de licenţiere, controlul asupra respectării de către titularii de licenţă a condiţiilor de licenţiere şi aplicarea măsurilor şi sancţiunilor respective, pentru genurile de activitate pe piaţa financiară bancară şi nebancară este prevăzută de legile ce reglementează expres aceste genuri de activitate.”.
2. Articolul 2: 

la definiţia noţiunii „licenţiere”, după cuvintele „legate de eliberarea” se introduce cuvîntul „prelungirea,”, iar cuvîntul „reînnoirea” se substituie cu cuvintele „reluarea valabilităţii licenţei”;

la definiţia noţiunii „registrul licenţelor”, după cuvîntul „eliberate” se introduce cuvîntul „prelungite,”, iar cuvîntul „reînnoite” se substituie cu cuvîntul „reluate”;

articolul se completează cu două noţiuni cu următorul cuprins:

„suspendarea licenţei – privarea titularului de licenţă, pe un termen stabilit, de dreptul de a desfăşura un anumit gen de activitate, conform procedurii prevăzute de lege;

retragerea licenţei – privarea titularului de licenţă de dreptul de a desfăşura un anumit gen de activitate, conform procedurii prevăzute de lege.”.

3. La articolul 3 litera i), după cuvîntul “eliberarea” se introduce cuvîntul “prelungirea,”.

4. La articolul 5 alineatul (1) şi alineatul (2), cuvintele „şi Comerţului” se exclud.

5. Articolul 7:


la alineatul (1) sintagma „este o autoritate a administraţiei publice centrale” se substituie cu sintagma „este un organ public de specialitate în subordinea Ministerului Economiei”;


alineatul (2):


la litera a), după cuvîntul „eliberează” se introduce cuvîntul „prelungeşte”, iar cuvîntul „reînnoieşte” se substituie cu cuvîntul „reia”; 


litera c) va avea următorul cuprins: 


„c) asigură verificarea corespunderii solicitantului condiţiilor de licenţiere în baza declaraţiei pentru eliberarea licenţei şi documentelor anexate, dacă legile care reglementează activitatea licenţiată respectivă nu stabilesc expres verificarea  încadrării solicitantului în condiţiile de licenţiere la faţa locului;”;


litera f) se exclude; 


la literele g) şi h), cuvîntul „Guvernului” se substituie cu sintagma „Ministerului Economiei”.


6. Articolul 8:


alineatul (1) va avea următorul cuprins:

(1) Se supun reglementării prin licenţiere următoarele genuri de activitate: 


a) de către Camera de Licenţiere: 

1) activitatea de audit;

2) activitatea de evaluare a bunurilor imobile; 


3) activitatea burselor de mărfuri; 


4) activitatea cu metale preţioase şi pietre preţioase; funcţionarea caselor de amanet; 


5) activitatea în domeniul jocurilor de noroc: organizarea şi desfăşurarea loteriilor, întreţinerea cazinourilor, exploatarea automatelor de joc cu cîştiguri băneşti, stabilirea mizelor la competiţii sportive; 


6) importul şi păstrarea alcoolului etilic; importul, păstrarea şi comercializarea  angro a producţiei alcoolice şi/sau a berii importate;


7) fabricarea alcoolului etilic, producţiei alcoolice, berii şi/sau păstrarea, comercializarea angro a alcoolului etilic, a producţiei alcoolice şi a berii produse de producătorii autohtoni;

8) importul articolelor de tutun; importul şi/sau prelucrarea industrială a tutunului; fabricarea articolelor din tutun şi/sau comercializarea angro a articolelor din tutun şi a tutunului fermentat;


9) activitatea farmaceutică veterinară şi/sau asistenţa veterinară (cu excepţia activităţii desfăşurate de serviciul veterinar de stat);


10) importul şi/sau comercializarea produselor de uz fitosanitar şi a fertilizanţilor;


11) transportul auto de călători în folos public; 


12) activitatea de proiectare pentru toate categoriile de construcţii, urbanism, instalaţii şi reţele tehnico-edilitare, reconstrucţii, restaurări; 


13) construcţiile de clădiri şi/sau construcţiile inginereşti, instalaţiile şi reţelele tehnico-edilitare, reconstrucţiile, consolidările, restaurările; 


14) extragerea substanţelor minerale utile şi/sau îmbutelierea apelor minerale naturale potabile;


15) activitatea topogeodezică şi cartografică;


16) colectarea, păstrarea, prelucrarea, comercializarea, precum şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată; 


17) importul şi/sau fabricarea, depozitarea, comercializarea angro a substanţelor şi materialelor chimice toxice, articolelor şi produselor chimice de menaj; 


18) confecţionarea şi distrugerea ştampilelor; 


19) activitatea particulară de detectiv sau de pază; 


20) montarea şi/sau reglarea, asistenţa tehnică a sistemelor automate de semnalizare şi de stingere a incendiilor, precum şi de protecţie a clădirilor împotriva fumului şi de înştiinţare în caz de incendiu; 


21) importul şi/sau exportul, comercializarea armamentului şi muniţiilor, repararea armelor organice, sportive şi/sau de vînătoare, de tir, de instrucţie, de decoraţie, de colecţie şi de autoapărare; 


22) importul, depozitarea şi/sau folosirea materialelor explozive (inclusiv a materialelor pirotehnice); efectuarea lucrărilor de dinamitare; 


23) importul, exportul, proiectarea, producerea şi comercializarea mijloacelor criptografice şi tehnice de protecţie a informaţiei, mijloacelor tehnice speciale pentru obţinerea ascunsă a informaţiei; prestarea serviciilor în domeniul protecţiei criptografice şi tehnice a informaţiei (cu excepţia activităţii desfăşurate de autorităţile publice învestite cu acest drept prin lege); 


24) activitatea farmaceutică, inclusiv cu folosirea preparatelor narcotice şi/sau psihotrope, desfăşurată de întreprinderile şi/sau instituţiile farmaceutice (pentru întreprinderile şi instituţiile nou create, pînă la obţinerea certificatului de acreditare), cu excepţia cazurilor cînd se modifică/completează genul de activitate;


25) fabricarea, comercializarea, asistenta tehnică şi reparaţia dispozitivelor medicale, inclusiv a opticii;

26) acordarea asistenţei medicale de către instituţiile medico-sanitare private (pentru instituţiile nou create, pînă la obţinerea certificatului de acreditare), cu excepţia cazurilor cînd se modifică/completează genul de activitate;


27) activitatea legată de plasarea în cîmpul muncii a cetăţenilor în ţară şi/sau în străinătate; 


28) activitatea de turism; 


29) activitatea instituţiilor de învăţămînt privat de toate nivelurile, treptele şi formele (pentru instituţiile nou create, pînă la obţinerea certificatului de acreditare), cu excepţia cazurilor cînd se modifică/completează genul de activitate;

învăţămîntul complementar (extraşcolar) şi/sau pentru adulţi, cu excepţia celui finanţat de la bugetul public naţional;


30) activitatea de depozitare a cerealelor cu eliberarea certificatelor de depozit pentru cereale; 


31) activitatea magazinelor duty-free, inclusiv pentru deservirea corpului diplomatic; 


32) activitatea de broker vamal; 


b) de către Banca Naţională a Moldovei: 


33) activitatea băncilor şi unităţilor de schimb valutar (altele decît bănci);


c) de către Comisia Naţională a Pieţei Financiare: 


34) activitatea asigurătorilor (reasigurătorilor), brokerilor de asigurare şi/sau de reasigurare”;


35) ) activitatea de gestiune a activelor fondurilor nestatale de pensii;

36) activitatea asociaţiilor de economii şi împrumut;


37) activitatea profesionistă pe piaţa valorilor mobiliare; 


38) activitatea birourilor istoriilor de credit; 


d) de către Agenţia Naţională pentru Reglementare în Energetică: 


39) importul şi comercializarea cu ridicata şi/sau cu amănuntul a benzinei, motorinei şi/sau a gazului lichefiat la staţiile de alimentare; 


40) producerea energiei electrice; transportul energiei electrice şi/sau activitatea de dispecerat central; distribuţia energiei electrice; furnizarea energiei electrice la tarife reglementate sau nereglementate;


41) producerea şi/sau stocarea gazelor naturale; producerea combustibilului regenerabil; transportul gazelor naturale; distribuţia şi/sau furnizarea gazelor naturale la tarife reglementate sau nereglementate;”


e) de către Agenţia Naţională pentru Reglementare în Comunicaţii Electronice şi Tehnologia Informaţiei: 


42) utilizarea frecvenţelor sau canalelor radio şi/sau a resurselor de numerotare în scopul furnizării reţelelor şi/sau serviciilor de comunicaţii electronice; 


43) serviciile de creare, implementare şi de asigurare a funcţionării sistemelor informaţionale automatizate de importanţă statală, inclusiv a produselor program;

f) de către Consiliul Coordonator al Audiovizualului: 


44) activitatea de emisie pentru difuzarea serviciilor de programe pe cale radioelectrică terestră şi/sau prin orice alte mijloace de telecomunicaţii decît cele radioelectrice terestre.


7. Articolul 9:

la alineatul (2) litera b), după cuvîntul „eliberării” se introduce cuvîntul „,prelungirii”;


la alineatul (3), după cuvintele „condiţiile de licenţiere” se introduce textul „şi lista filialelor şi subdiviziunilor separate ale titularului de licenţă, la care va fi efectuată activitatea pe baza licenţei obţinute.”.


articolul se completează cu un nou alineat, (4), cu următorul cuprins:


„(4) Procurarea, evidenţa şi  păstrarea formularelor de licenţă ţin de atribuţia autorităţii de licenţiere abilitate cu dreptul de a acorda licenţe, conform competenţelor stabilite la art.8 al prezentei legi”.


8. Articolul 10:


alineatul (1):

după cuvîntul „obţinerea” se introduc cuvintele „sau prelungirea”;


la litera b), după cuvîntul „obţină” se introduc cuvintele „sau să prelungească”;

la alineatul (2) litera b), a doua propoziţie va avea următorul cuprins:


„Documentele se depun în original sau în copii, inclusiv pe suport electronic, cu prezentarea originalelor pentru verificare, cu excepţia celor stabilite spre verificare prin procedura ghişeului unic.”;

după alineatul (2) se completează cu un nou alineat, (21), cu următorul cuprins:


„(21) La declaraţia pentru prelungirea licenţei se anexează numai documentele care necesită actualizarea, sau conţin date deferite de cele prezentate la momentul eliberării licenţei.”;

la alineatele (5), (6), (7) şi (8), după sintagma „declaraţia pentru eliberarea” se introduce cuvîntul „/prelungirea”.


9. La articolul 11, în tot textul, după cuvîntul „eliberarea” se introduce cuvîntul „/prelungirea”;


10. Articolul 13:


alineatul (1) va avea următorul cuprins:


„(1) Pentru genurile de activitate indicate la art.8 alin.(1) pct.1)-4), 9)-32) şi 43), licenţa se eliberează pe un termen de 5 ani.”;

la alineatul (2), cifrele „7), 8) şi 10)” se substituie cu cifrele „5), 6) şi 8)”;

la alineatul (3), cifra „9)” se substituie cu cifra „7)”;

alineatul (4) se exclude; 


la alineatul (5), cifrele „4), 5), 40)-44) şi 48)-51)” se substituie cu cifrele „33) - 42) şi 44”.

11. Articolul 14: 


denumirea articolului va avea următorul cuprins:


„Articolul 14. Eliberarea sau prelungirea licenţei”;

în tot textul alineatului (2), după cuvîntul „eliberarea” se introduc cuvîntele „/prelungirea sau reperfectarea”;


alineatul (3) va avea următorul cuprins:


„(3) În cazul în care titularul de licenţă intenţionează să desfăşoare genul de activitate indicat în licenţă după expirarea termenului ei de valabilitate, acesta este în drept să solicite prelungirea termenului de valabilitate a licenţei pe termenele prevăzute la art.13 din prezenta lege, cu achitarea taxei pentru licenţă, stabilite conform legii, cu cel mult 30 zile  înainte de expirarea  termenului  de valabilitate a licenţei, dar nu mai tîrziu de ultima zi de expirare a termenului de valabilitate a licenţei. În acest caz, pe licenţă se va aplica menţiunea privind prelungirea termenului de valabilitate, cu indicarea termenului nou. Menţiunea privind prelungirea termenului de valabilitate poate fi aplicată pe acelaşi formular al licenţei sau, după caz, pe un formular nou, pînă la expirarea termenului anterior de valabilitate a licenţei. În acest caz, termenul nou de valabilitate a licenţei va curge din ultima zi calendaristică în care a expirat termenul anterior de valabilitate a acesteia. Menţiunea privind prelungirea valabilităţii licenţei se autentifică cu ştampila autorităţii de licenţiere şi semnătura conducătorului.”;


articolul se completează cu alineatele (5), (6) şi (7) cu următorul cuprins:


„(5) Pentru fiecare filială sau altă subdiviziune separată a titularului de licenţă, la care va fi efectuată activitatea pe baza licenţei obţinute, titularului de licenţă i se eliberează copii autorizate de pe aceasta. Copiile confirmă dreptul filialei sau al altei subdiviziuni separate de a desfăşura activităţi pe baza licenţei obţinute.


(6) În cazul în care titularul de licenţă creează o nouă filială sau o altă subdiviziune separată, acesta este obligat să depună la autoritatea de licenţiere o cerere de reperfectare a licenţei, în vederea includerii în anexa la licenţă a unei noi adrese de desfăşurare a activităţii, cu solicitarea copiei (copiilor) autorizate de pe licenţă, precum şi documentele prevăzute la art.10 alin.(2) lit.b) din prezenta lege.


(7) În caz de lichidare a filialei sau a altei subdiviziuni separate a titularului de licenţă, care a desfăşurat activităţi  conform licenţei obţinute, acesta depune la autoritatea de licenţiere o сerere de reperfectare a licenţei, în vederea excluderii adresei respective din anexa la licenţă. Modificările respective se includ în registrul licenţelor nu mai tîrziu de ziua imediat următoare datei în care s-a adoptat decizia privind reperfectarea licenţei.”. 


12. Articolul 15 se completează cu un nou alineat, (8), cu următorul cuprins:

„(8) Temei pentru respingerea cererii pentru reperfectarea licenţei este depistarea de către autoritatea de licenţiere a datelor neveridice în documentele prezentate de către titularul de licenţă.”.

13. Articolul 18:


la alineatul (1), cifrele „6)-39)” se  substituie cu cifrele „9)-29) şi 31), 32)”, cifrele „45)-47)” se  substituie cu cifrele „40)-41) şi 43)”, iar sintagma „ ,cu excepţiile prevăzute la alin.(2)-(4)” se exclude;

alineatul (2):


cifrele „7)-10)” se  substituie cu cifrele „5), 6), 8)”, iar cifra „45)” se substituie cu cifra „39)”;


alineatul se completează cu o propoziţie nouă cu următorul cuprins:

„Taxa de eliberare a licenţei pentru activitatea în domeniul jocurilor de noroc se achită în termenele prevăzute la pct.3 din anexa la prezentă lege.”;

la alineatul (3), cifra „9)” se substituie cu cifra „7)”;

la alineatul (4), cifra „37)” se substituie cu cifra „30)”;

la alineatul (5), cifrele „.4), 5)” se exclud, cifrele „40)-44)” se substituie cu cifrele „33)-38)”, iar cifrele „48)-51)” se substituie cu cifrele „42), 44)”;

alineatul (6):


se completează cu o propoziţie nouă cu următorul cuprins:


„În cazul reperfectării licenţei, taxa pentru eliberarea copiei autorizate de pe aceasta nu se percepe, cu excepţia extinderii activităţii licenţiate pe o adresă (filială, subdiviziune) nouă.”;

cifra „15)” se substituie cu cifra „11)”;

la alineatul (7), cifrele “1)-3) şi 6)-39)” se  substituie cu cifrele „1)-29) şi 31), 32)”;

la alineatul (8), cifrele „.4), 5)” se exclud, iar cifrele „40)-51)” se substituie cu cifrele „33)-44)”;

articolul se completează cu un nou alineat, (11), cu următorul cuprins:


„(1¹) Pentru solicitanţii de licenţă înregistraţi cu cel mult un an înainte de data depunerii declaraţiei pentru eliberare a licenţei, taxa pentru eliberarea licenţei constituie 50 la sută din taxa stabilită, cu excepţia solicitanţilor de licenţă pentru activitatea în domeniul jocurilor de noroc.”.


14. Articolul 19:


la alineatul (1), după cuvîntul „eliberează” se introduce cuvîntul „/prelungeşte”;

la alineatul (7), cifra “5” se  substituie cu cifra „3”.


15. Articolul 20:


denumirea articolului va avea următorul cuprins:


„Articolul 20. Suspendarea temporară şi reluarea valabilităţii licenţei”;

în tot textul articolului, cuvîntul “sistarea” se substituie cu cuvîntul “suspendarea”;


alineatul (3) se completează în final cu cuvintele „dacă legile care reglementează activitatea licenţiată respectivă nu prevăd altfel.”;

alineatul (5) va avea următorul cuprins: 

         „(5) „Decizia privind reluarea valabilităţii licenţei se adopta de autoritatea de licenţiere in temeiul hotărîrii instanţei de judecată care a emis hotărîrea de suspendare a acesteia, in termen de 3 zile lucratoare de la data primirii înştiinţării.
Decizia se aduce la cunoştinţă titularului de licenţă în termen de 3 zile lucrătoare de la data adoptării acesteia.”.


  16. La articolul 21 alineatul (2), litera f) va avea următorul cuprins:

„f) nerespectarea a doua oară a prescripţiilor privind lichidarea încălcărilor ce ţin de condiţiile de licenţiere.”

17. La articolul 22 alineatul (5):


la litera c), după cuvintele „privind eliberarea” se introduce cuvîntul „/prelungirea”;


la litera h), cuvîntul „sistarea” se substituie cu cuvîntul “suspendarea”. 


18. În nota anexei la Lege se introduc următoarele modificări:


la punctul 1 cuvîntul „luni” se substituie cu cuvintele „zile calendaristice”;


punctul 3 va avea următorul cuprins:


„3. Taxa de eliberare a licenţei pentru activitatea în domeniul jocurilor de noroc (exploatarea automatelor de joc cu cîştiguri băneşti, desfăşurarea loteriilor momentane şi întreţinerea cazinourilor) poate fi achitată trimestrial în rate egale, pînă la data de 25 martie, 25 iunie, 25 septembrie şi 25 decembrie pentru trimestrului următor.


Taxa de eliberare a licenţei pentru activitatea în domeniul jocurilor de noroc (depunerea mizelor la competiţii sportive şi de altă natură şi organizarea şi desfăşurarea loteriilor cifrice) se achită lunar, pînă la data de 5 a lunii următoare lunii de gestiune.”;

nota se completează cu punctele 5 şi 6 cu următorul cuprins:


„5. În cazul micşorării numărului de automate de joc cu cîstiguri băneşti sau de mese de joc la momentul reperfectării licenţei, taxa de licenţă se va recalcula în funcţie de numărul de zile rămase, pînă la expirarea termenului de valabilitate al licenţei.


6. În cazul suspendării temporare a licenţei din propria cerere pentru activitatea în domeniul jocurilor de noroc, taxa pentru licenţă se va recalcula din ziua calendaristică în care a fost adoptată decizia privind suspendarea temporară a licenţei.”. 


Art. II. – Guvernul:


în termen de 2 luni, va aduce actele sale normative în concordanţă cu prezenta lege şi va asigura ca actele normative departamentale să fie aduse în concordanţă cu prezenta lege;


în termen de 3 luni, va prezenta Parlamentului propuneri pentru aducerea legislaţiei în vigoare în concordanţă cu prezenta lege.


Art.III. – Prezenta lege intră în vigoare în termen de la 3 luni de la data publicării în Monitorul Oficial al Republicii Moldova.

PREŞEDINTELE PARLAMENTULUI






